Bus ry jong man doodArgieffoto: ER24 ŉ 19-jarige voetganger is dood nadat ŉ bus hom Dinsdag in Bloubergweg in Tafelsig, Kaapstad, raakgery het. Luyanda Majija, ŉ woordvoerder van ER24, het gesê die tiener was op pad werk toe, toe die bus hom getref het. Hy het vermoedelik probeer om die besige pad oor te steek. “Ons vermoed hy is op slag dood en dat hy verskeie ernstige frakture opgedoen het,” het Majija gesê. Volgens Majija was daar slegs een passasier op die bus en is die busbestuurder en passasier geskok, maar ongedeerd. Die polisie ondersoek die ongeluk.